# ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ Β’ ΤΡΙΜΗΝΟ ΤΟΥ 2023

**Προοπτικές**

Σε ένα περιβάλλον εντεινόμενου ανταγωνισμού, ο ΟΤΕ εκτιμά ότι θα διατηρήσει τη θέση του στην αγορά και θα συνεχίσει να επωφελείται από τις προηγμένες υποδομές δικτύων που διαθέτει, τόσο στη σταθερή όσο και στην κινητή. Η υψηλού επιπέδου εξυπηρέτηση των πελατών, οι προηγμένες υπηρεσίες και η δυνατή μάρκα COSMOTE, πλεονεκτήματα που επιβεβαιώνονται από τις έρευνες αγοράς, συμβάλλουν στη διατήρηση της υγιούς χρηματοοικονομικής του θέσης στην εγχώρια αγορά. Ο ΟΤΕ θα συνεχίσει την επενδυτική του στρατηγική, εστιάζοντας στην υποδομή FTTH και στο δίκτυο 5G.Ο ΟΤΕ, ως ένας από τους κύριους Systems Integrators για τις επιχειρήσεις και τον δημόσιο τομέα σε Ελλάδα και Ευρώπη, αναμένει συνεχή ανάπτυξη των δραστηριοτήτων του στον τομέα του ICT, λόγω και της σταδιακής υλοποίησης του Σχεδίου Ανάκαμψης και Ανθεκτικότητας.

Ο ΟΤΕ θα συνεχίσει να επιδιώκει τη βελτίωση της αποτελεσματικότητας και τον περιορισμό του κόστους, για τη στήριξη της κερδοφορίας του.

Στην Ελλάδα, ο ΟΤΕ εκτιμά ότι θα διατηρηθούν οι τρέχουσες τάσεις κατά το δεύτερο εξάμηνο του έτους, υποστηριζόμενες από τις κύριες κατηγορίες εσόδων και χαμηλότερα κόστη σε συγκεκριμένους τομείς. Οι δραστηριότητες του Ομίλου αναμένεται να επηρεαστούν από τις προκλήσεις που αντιμετωπίζει η Ρουμανία.

Για το 2023, η διοίκηση του ΟΤΕ διατηρεί τον στόχο για τις ελεύθερες ταμειακές ροές στα €500 εκατ. περίπου, ως αποτέλεσμα υψηλότερων πληρωμών φόρου εισοδήματος συγκριτικά με το 2022, χαμηλότερων χρηματοοικονομικών εξόδων, σταθερών επενδύσεων και καλύτερων λειτουργικών επιδόσεων στην Ελλάδα. Οι επενδύσεις του Ομίλου για το 2023 αναμένεται να παραμείνουν σταθερές, περίπου στα €640 εκατ., καθώς η εταιρεία συνεχίζει την ανάπτυξη των υποδομών FTTH.

Η συνολική Αμοιβή των Μετόχων για το 2023 θα ανέλθει σε €425 εκατ. περίπου και θα επιμεριστεί σε μέρισμα αξίας €250 εκατ. και σε Πρόγραμμα Απόκτησης Ιδίων Μετοχών ύψους €175 εκατ. περίπου. To τελικό μέρισμα, που αντιστοιχεί σε €0,58878 ανά μετοχή, καταβλήθηκε στις 11 Ιουλίου 2023, ενώ μέχρι σήμερα, η εταιρεία έχει εκταμιεύσει σχεδόν το μισό του συνολικού ποσού που αντιστοιχεί στο Πρόγραμμα Απόκτησης Ιδίων Μετοχών.

**ΟΜΙΛΟΣ ΟΤΕ**

Το Β’ τρίμηνο του 2023, τα ενοποιημένα έσοδα του Ομίλου OTE αυξήθηκαν κατά 1,1% και διαμορφώθηκαν σε €854,1 εκατ. Στην Ελλάδα, τα έσοδα αυξήθηκαν κατά 2,4% στα €786,6 εκατ., καθώς η πτώση στις υπηρεσίες λιανικής σταθερής αντισταθμίστηκε από τις ισχυρές επιδόσεις στην κινητή και στις υπηρεσίες ICT. Στην Ρουμανία, τα έσοδα μειώθηκαν κατά 11,4% και διαμορφώθηκαν στα €69,3 εκατ., αντανακλώντας σε μεγάλο βαθμό, όπως και στο προηγούμενο τρίμηνο, την παύση της παροχής υπηρεσιών MVNO σε πελάτες FMC, που άρχισε να φθίνει το δεύτερο μισό του 2022, προωθητικές ενέργειες για τη συγκράτηση της πελατειακής βάσης, και την επίδραση από τη μείωση στα τέλη τερματισμού κινητής τηλεφωνίας.

Τα συνολικά λειτουργικά έξοδα του Ομίλου, εξαιρουμένων των αποσβέσεων, των απομειώσεων και των επιβαρύνσεων που σχετίζονται με κόστη αναδιοργάνωσης (κυρίως Προγράμματα Εθελούσιας Αποχώρησης), αυξήθηκαν κατά 2,9% σε σύγκριση με το Β’ τρίμηνο του 2022 και διαμορφώθηκαν σε €507,3 εκατ., καθώς η αύξηση στα άμεσα κόστη λόγω της ενίσχυσης των εσόδων αντιστάθμισε τις εξοικονομήσεις σε άλλες περιοχές κόστους, ιδίως στα έξοδα προσωπικού.

Η προσαρμοσμένη κερδοφορία EBITDA (AL) του Ομίλου μειώθηκε κατά 1,8% στα €326,8 εκατ., με το περιθώριο να διαμορφώνεται σε 38,3%. Στην Ελλάδα, η προσαρμοσμένη κερδοφορία EBITDA (AL) σημείωσε αύξηση 0,9%, στα €322,0 εκατ., με ισχυρό περιθώριο EBITDA 40,9%. Στην Ρουμανία, η προσαρμοσμένη κερδοφορία EBITDA (AL) διαμορφώθηκε στα €4,8 εκατ. μειωμένη κατά €8,9 εκατ., μερικώς οφειλόμενη στην παύση των δραστηριοτήτων MVNO, στο υψηλότερο κόστος ενέργειας, λόγω άρσης της κρατικής ρύθμισης στις τιμές ενέργειας από τις αρχές του 2023 και σε ορισμένες προσαρμογές στα λειτουργικά έξοδα το προηγούμενο έτος.

Οι προσαρμοσμένες επενδύσεις σε πάγια περιουσιακά στοιχεία ανήλθαν σε €166,7 εκατ., μειωμένες κατά 0,7% από το Β’ τρίμηνο του 2022. Εξαιρουμένης της επίδρασης των επενδύσεων που σχετίζονται με το τηλεοπτικό περιεχόμενο, που ήταν ιδιαίτερα υψηλές το Β’ τρίμηνο 2022 λόγω της απόκτησης των δικαιωμάτων μετάδοσης των αγώνων για το ελληνικό πρωτάθλημα ποδοσφαίρου, οι προσαρμοσμένες επενδύσεις θα ήταν αυξημένες κατά 15,6%. Οι επενδύσεις στην Ελλάδα και στην κινητή Ρουμανίας διαμορφώθηκαν σε €157,9 εκατ. και €8,8 εκατ. αντίστοιχα.

Οι προσαρμοσμένες ελεύθερες ταμειακές ροές μετά από μισθώσεις διαμορφώθηκαν σε €147,9 εκατ. το Β’ τρίμηνο του 2023, μειωμένες κατά 7,5% σε ετήσια βάση, ενώ οι ελεύθερες ταμειακές ροές μετά από μισθώσεις διαμορφώθηκαν σε €144,0 εκατ., μειωμένες κατά 8,4% σε σύγκριση με το Β’ τρίμηνο του 2022, αποτυπώνοντας τη χαμηλότερη κερδοφορία στη Ρουμανία.

Ο καθαρός δανεισμός του Ομίλου στις 30 Ιουνίου 2023 ήταν €390,6 εκατ., μειωμένος κατά 27,3% σε σχέση με το Β’ τρίμηνο 2022. Ο καθαρός δανεισμός του Ομίλου αντιστοιχεί σε 0,3 φορές το ετήσιο προσαρμοσμένο ΕΒΙTDA (AL). Ο οίκος αξιολόγησης Standard & Poor's προχώρησε πρόσφατα σε αναβάθμιση της πιστοληπτικής αξιολόγησης του ΟΤΕ σε "ΒΒΒ+" με σταθερή προοπτική.

|  |  |  |  |  |  |  |
| --- | --- | --- | --- | --- | --- | --- |
| **Κύκλος Εργασιών** **(Εκατ. € )** | **Β’τρίμηνο****2023** | **Β’τρίμηνο****2022** | **+/- %** | **Εξάμηνο** **2023** | **Εξάμηνο** **2022** | **+/- %** |
| Ελλάδα | 786,6  | 768,3  | +2,4% | 1.522,8  | 1.511,5  | +0,7% |
| Ρουμανία κινητή | 69,3  | 78,2  | -11,4% | 138,3  | 156,6  | -11,7% |
| Ενδοομιλικές απαλοιφές | (1,8) | (1,7) | +5,9% | (3,4) | (3,0) | +13,3% |
| **Όμιλος ΟΤΕ** | **854,1** | **844,8** | **+1,1%** | **1.657,7** | **1.665,1** | **-0,4%** |

|  |  |  |  |  |  |  |
| --- | --- | --- | --- | --- | --- | --- |
| **Προσαρμοσμένο EBITDA** **μετά από μισθώσεις (AL) (Εκατ. € )** | **Β’τρίμηνο****2023** | **Β’τρίμηνο****2022** | **+/- %** | **Εξάμηνο** **2023** | **Εξάμηνο****2022** | **+/- %** |
| Ελλάδα | 322,0  | 319,1  | +0,9% | 640,5  | 632,7  | +1,2% |
| *Περιθώριο (%)* | *40,9%* | *41,5%* | *-0,6μον* | *42,1%* | *41,9%* | *+0,2μον* |
| Ρουμανία κινητή | 4,8  | 13,7  | -65,0% | 8,3  | 25,4  | -67,3% |
| *Περιθώριο (%)* | *6,9%* | *17,5%* | *-10,6μον* | *6,0%* | *16,2%* | *-10,2μον* |
| **Όμιλος ΟΤΕ** | **326,8** | **332,8** | **-1,8%** | **648,8** | **658,1** | **-1,4%** |
| ***Περιθώριο (%)*** | ***38,3%*** | ***39,4%*** | ***-1,1μον*** | ***39,1%*** | ***39,5%*** | ***-0,4μον*** |

**ΕΛΛΑΔΑ**

**Λειτουργικά στοιχεία:**

|  |  |  |  |  |  |
| --- | --- | --- | --- | --- | --- |
|  | Β’ τρίμηνο 2023 | Β’ τρίμηνο 2022 | Ετήσιο % | Ετήσιο +/- | Β’ τρίμηνο 2023 +/- |
| Συνδέσεις Σταθερής | 2.698.609 | 2.714.096 | -0,6% | (15.487) | (2.706) |
| Ευρυζωνικές Συνδέσεις  | 2.342.376 | 2.287.003 | +2,4% | 55.373 | 9.002 |
| *…εκ των οποίων συνδέσεις οπτικών ινών – FTTx* | *1.514.904* | *1.415.406* | *+7,0%* | *99.498* | *25.497* |
| *…..…εκ των οποίων συνδέσεις -FTTH* | *193.588* | *92.254* | *+109,8%* | *101.334* | *27.765* |
| Συνδρομητές τηλεόρασης | 647.897 | 641.578 | +1,0% | 6.319 | (634) |
| Πελάτες Κινητής | 7.373.414 | 7.322.423 | +0,7% | 50.991 | *28.175* |
|  *Πελάτες Συμβολαίου* | *3.051.235* | *2.898.529* | *+5,3%* | *152.706* | *54.000* |
|  *Πελάτες Καρτοκινητής* | *4.322.179* | *4.423.894* | *-2,3%* | *(101.715)* | *(25.825)* |

**Σταθερή Τηλεφωνία**

Ο ΟΤΕ συνέχισε να σημειώνει θετικές επιδόσεις στην αγορά ευρυζωνικών υπηρεσιών, προσελκύοντας την πλειονότητα των καθαρών νέων συνδέσεων της αγοράς (+9 χιλιάδες στο τρίμηνο, με το συνολικό αριθμό των πελατών να ανέρχεται σε 2.342 χιλιάδες). Ως αποτέλεσμα, η διείσδυση των ευρυζωνικών συνδέσεων στις συνολικές γραμμές σταθερής αυξήθηκε σε 87%, από 84% ένα χρόνο πριν.

Συνεπής στη στρατηγική του, ο ΟΤΕ αναβαθμίζει σταθερά τις υπηρεσίες που παρέχει στους συνδρομητές του, επεκτείνοντας το δίκτυο οπτικών ινών. Ως αποτέλεσμα, κατέγραψε ακόμα ένα τρίμηνο αύξησης στους συνδρομητές οπτικών ινών (FTTx) κατά 7,0%, με 25 χιλιάδες καθαρές προσθήκες. Ο συνολικός αριθμός συνδρομητών FTTx ανήλθε σε 1.515 χιλιάδες, και η διείσδυση των υπηρεσιών οπτικής ίνας επί της συνολικής ευρυζωνικής βάσης αυξήθηκε σε 64,7%. Το 46% των συνδρομητών FTTx απολαμβάνουν ταχύτητες 100Mbps ή μεγαλύτερες.

Για ακόμα ένα τρίμηνο, ο ΟΤΕ εστίασε στο επενδυτικό του πλάνο για την ανάπτυξη του δικτύου FTTH, έχοντας εγκαταστήσει άνω του 80% των συνολικών γραμμών FTTH στη χώρα. Σχεδόν 1,1 εκατομμύρια σπίτια κι επιχειρήσεις είχαν πρόσβαση σε FTTH στο τέλος Ιουνίου, με στόχο τα περίπου 1,4 εκατομμύρια μέχρι το τέλος του 2023. Στο τρίμηνο, οι πελάτες FTTH κατέγραψαν ισχυρή αύξηση, κατά 28 χιλιάδες, με τη συνολική συνδρομητική βάση να φθάνει τις 194 χιλιάδες. Η διείσδυση στις υποδομές FTTH του ΟΤΕ (ποσοστό πελατών επί των διαθέσιμων γραμμών) αυξήθηκε σε 19%, από 14% πέρυσι. Σε αυτό συνέβαλαν η συνεχής επέκταση του δικτύου, καθώς και στοχευμένες προωθητικές ενέργειες. Παρέχοντας προηγμένες υποδομές FTTH στη χώρα, ο ΟΤΕ προσελκύει την πλειονότητα των πελατών θωρακίζοντας την πελατειακή βάση του.

Οι συνδρομητές τηλεόρασης του ΟΤΕ άγγιξαν τις 648 χιλιάδες το δεύτερο τρίμηνο του 2023, αυξημένοι κατά 1,0% σε σχέση με την αντίστοιχη περίοδο πέρυσι, παρά τον έντονο ανταγωνισμό και την εκτεταμένη πειρατεία. Η επέκταση της πελατειακής του βάσης, υποστηριζόμενη από το πλούσιο τηλεοπτικό περιεχόμενο, αποτελεί κομμάτι της στρατηγικής του ΟΤΕ.

**Κινητή Τηλεφωνία**

Ακολουθώντας τις τάσεις προηγούμενων τριμήνων, ο ΟΤΕ πέτυχε ετήσια αύξηση 5,3% στους συνδρομητές συμβολαίου. Η συνολική συνδρομητική βάση ανήλθε στα 7,4 εκατ. στο τέλος του τριμήνου, ενισχυμένη κατά 0,7%. Η ανάπτυξη της συνδρομητικής βάσης στηρίζεται στην πιστότητα των πελατών και την υπεροχή του δικτύου, καθώς η εταιρεία συνεχίζει να κατέχει πλεονεκτική θέση στις έρευνες ικανοποίησης πελατών και απόδοσης δικτύων στην αγορά. Το δίκτυο κινητής της COSMOTE διακρίθηκε για ακόμη μία φορά ως «το πιο γρήγορο δίκτυο κινητής στην Ελλάδα», στα Speedtest AwardsTM της Ookla®, με τους συνδρομητές COSMOTE να απολαμβάνουν υπερδιπλάσιες μέσες ταχύτητες λήψης από αυτές που προσφέρει ο ανταγωνισμός. Η κορυφαία ποιότητα του δικτύου της COSMOTE, αλλά και οι συνεχείς επενδύσεις, κερδίζουν την εμπιστοσύνη των πελατών και οδηγούν σε αύξηση εσόδων.

Ο ΟΤΕ συνεχίζει να επεκτείνει το 5G δίκτυό του, με πληθυσμιακή κάλυψη που υπερβαίνει πλέον το 85% και κοντά στο στόχο του 90% για το τέλος του 2023. Η κάλυψη στην Αθήνα ανέρχεται ήδη σε 97%, ενώ στη Θεσσαλονίκη και άλλες 37 πόλεις στην Ελλάδα η κάλυψη ξεπερνά το 90%, με τις ταχύτητες να υπερβαίνουν σε κάποιες περιοχές το 1Gbps. Ο ΟΤΕ στοχεύει στην ενίσχυση των εσόδων του, προωθώντας τη χρήση δεδομένων μέσω 4G/4G+/5G, και «χτίζοντας» στην υπεροχή του δικτύου του.

Ως αποτέλεσμα, ο ΟΤΕ συνεχίζει να καταγράφει ισχυρές επιδόσεις σε αριθμό συνδρομητών και στα έσοδα.

**Νέες Υπηρεσίες**

Η νέα εφαρμογή ηλεκτρονικών συναλλαγών και πληρωμών μέσω κινητού τηλεφώνου, «payzy by COSMOTE», κερδίζει συνεχώς έδαφος στην αγορά, με το συνολικό αριθμό των χρηστών να αγγίζει σήμερα τις 135 χιλιάδες.

**Χρηματοοικονομικά στοιχεία:**

|  |  |  |  |  |  |  |
| --- | --- | --- | --- | --- | --- | --- |
| **(Εκατ. €)** | **Β’τρίμηνο 2023** | **Β’τρίμηνο 2022** | **+/- %** | **Εξάμηνο 2023** | **Εξάμηνο 2022** | **+/- %** |
| **Κύκλος Εργασιών** | **786,6** | **768,3** | **+2,4%** | **1.522,8** | **1.511,5** | **+0,7%** |
| *Έσοδα λιανικής σταθερής* | 227,6 | 236,3 | -3,7% | 456,8 | 475,9 | -4,0% |
|  *συμπ. Data Com* | *250,7* | *258,2* | *-2,9%* | *501,1* | *517,7* | *-3,2%* |
| *Έσοδα από υπηρεσίες* *κινητής* | 248,3 | 242,5 | +2,4% | 483,9 | 471,8 | +2,6% |
| *Έσοδα χονδρικής* | 149,0 | 145,8 | +2,2% | 273,7 | 289,5 | -5,5% |
| *Λοιπά Έσοδα* | 161,7 | 143,7 | +12,5% | 308,4 | 274,3 | +12,4% |
| **Προσαρμοσμένο EBITDA (AL)** | **322,0**  | **319,1**  | **+0,9%** | **640,5**  | **632,7**  | **+1,2%** |
| ***Περιθώριο %*** | ***40,9%*** | ***41,5%*** | ***-0,6μον*** | ***42,1%*** | ***41,9%*** | ***+0,2μον*** |

Στην Ελλάδα, τα έσοδα σημείωσαν αύξηση κατά 2,4% στο τρίμηνο, στα €786,6 εκατ., καθώς οι ισχυρές επιδόσεις στις υπηρεσίες κινητής και ICT αντιστάθμισαν την πτώση στις υπηρεσίες λιανικής σταθερής.

Τα έσοδα από υπηρεσίες λιανικής σταθερής μειώθηκαν κατά 3,7%, κυρίως λόγω της μείωσης των εσόδων από υπηρεσίες φωνής. Συμπεριλαμβανομένων των εσόδων από υπηρεσίες data com, τα έσοδα λιανικής σταθερής μειώθηκαν κατά 2,9%, μια βελτίωση σε σχέση με τις τάσεις των προηγούμενων τριμήνων, παρά τον εντεινόμενο ανταγωνισμό. Οι τάσεις στα έσοδα από ευρυζωνικές υπηρεσίες βελτιώνονται σταδιακά, παρά το γεγονός ότι επηρεάστηκαν από τη δωρεάν αναβάθμιση των ταχυτήτων το 2022, μία κίνηση ενίσχυσης της πιστότητας των πελατών και της θέσης του ΟΤΕ στην αγορά.

Τα έσοδα από υπηρεσίες κινητής στην Ελλάδα αυξήθηκαν σημαντικά, κατά 2,4% στο τρίμηνο. Ανοδικά κινήθηκαν τόσο τα έσοδα από υπηρεσίες συμβολαίου, όσο και καρτοκινητής, ως αποτέλεσμα της επιτυχημένης προώθησης των υπηρεσιών προστιθέμενης αξίας, αλλά και της μετάβασης των πελατών σε υπηρεσίες υψηλότερης αξίας. Τα έσοδα από υπηρεσίες περιαγωγής ήταν αυξημένα κατά 13% στο τρίμηνο.

Τα έσοδα από υπηρεσίες χονδρικής κατέγραψαν αύξηση 2,2% στο τρίμηνο, αποτυπώνοντας κυρίως υψηλότερα έσοδα από διεθνή κίνηση (χαμηλού ωστόσο περιθωρίου κέρδους), ενώ οι ροές από άλλες υπηρεσίες χονδρικής με υψηλό περιθώριο κέρδους, μειώθηκαν κατά περίπου 4%.

Τα λοιπά έσοδα αυξήθηκαν κατά 12,5% στο τρίμηνο, λόγω των ισχυρών επιδόσεων στις υπηρεσίες ICT. Τα έσοδα από παροχή system solutions αυξήθηκαν κατά 26,9% στο τρίμηνο, καθώς η εταιρεία αξιοποιεί την εμπειρία και τεχνογνωσία της σε δικτυακές υποδομές και καινοτόμες, εξατομικευμένες λύσεις ΙΤ και cloud.

Το προσαρμοσμένο EBITDA (AL) στην Ελλάδα αυξήθηκε κατά 0,9% στο τρίμηνο, στα €322,0 εκατ., με το περιθώριο EBITDA (AL) να διαμορφώνεται στα 40,9%, υποβοηθούμενο από επιτυχημένες προσπάθειες περιορισμού του κόστους. Το κόστος προσωπικού μειώθηκε κατά 10%, αποτυπώνοντας κυρίως το όφελος από το πρόγραμμα εθελούσιας αποχώρησης που υλοποιήθηκε το 2022, καθώς και ορισμένες έκτακτες εξοικονομήσεις που σχετίζονται με τη νέα συλλογική σύμβαση εργασίας του 2023. Το κόστος ενέργειας επίσης μειώθηκε κατά το τρίμηνο. Ο ΟΤΕ επέκτεινε την σύμβαση προμήθειας ενέργειας για ένα χρόνο, και παράλληλα επιδιώκει να εξασφαλίσει σταθερό ενεργειακό κόστος για τα επόμενα έτη. Η Εταιρεία επίσης μείωσε τις προβλέψεις για επισφαλείς απαιτήσεις, σύμφωνα με τις τάσεις που παρατηρήθηκαν το 2022.

**ΡΟΥΜΑΝΙΑ ΚΙΝΗΤΗ**

|  |  |  |  |  |  |
| --- | --- | --- | --- | --- | --- |
| **Λειτουργικά στοιχεία** | **Β’τρίμηνο 2023** | **Β’τρίμηνο 2022** | **Ετήσιο %** | **Ετήσιο** **+/-** | **Β’ τρίμηνο****2023****+/-**  |
| Συνδρομητές κινητής | 4.063.395 | 3.940.571 | +3,1% | 122.824 | 941 |
|  *Πελάτες συμβολαίου* | *1.863.583* | *1.786.909* | *+4,3%* | *76.674* | *6.255* |
|  *Πελάτες καρτοκινητής* | *2.199.812* | *2.153.662* | *+2,1%* | *46.150* | *(5.314)* |

|  |  |  |  |  |  |  |
| --- | --- | --- | --- | --- | --- | --- |
| **(Εκατ. €)** | **Β’τρίμηνο 2023** | **Β’τρίμηνο 2022** | **Ετήσιο %** | **Εξάμηνο****2023** | **Εξάμηνο****2022** | **+/-%** |
| **Κύκλος Εργασιών** | **69,3** | **78,2** | **-11,4%** | **138,3** | **156,6** | **-11,7%** |
| Έσοδα από υπηρεσίες κινητής | 46,3 | 50,5 | -8,3% | 94,1 | 102,9 | -8,6% |
| Λοιπά Έσοδα | 23,0 | 27,7 | -17,0% | 44,2 | 53,7 | -17,7% |
| **Προσαρμοσμένο EBITDA (AL)** | **4,8**  | **13,7**  | **-65,0%** | **8,3**  | **25,4**  | **-67,3%** |
| ***Περιθώριο (%)*** | ***6,9%*** | ***17,5%*** | ***-10,6μον*** | ***6,0%*** | ***16,2%*** | ***-10,2μον*** |

Τα συνολικά έσοδα της Telekom Romania Mobile διαμορφώθηκαν σε €69,3 εκατ. στο τρίμηνο, μειωμένα κατά 11,4% σε σύγκριση με την αντίστοιχη περίοδο του 2022. Η πτώση αυτή είναι αποτέλεσμα κυρίως της παύσης των δραστηριοτήτων MVNO σε πελάτες FMC σε σχέση με το αντίστοιχο συγκρίσιμο τρίμηνο του 2022, καθώς και του συνεχιζόμενου αντικτύπου από τη μείωση στα τέλη τερματισμού (MTR). Τα έσοδα από τις δραστηριότητες της Ρουμανίας είναι επίσης επηρεασμένα από προωθητικές ενέργειες συγκράτησης της πελατειακής βάσης, ιδίως επιδοτήσεις συσκευών.

Η συνολική πελατειακή βάση συνέχισε να αυξάνεται στο τρίμηνο, ως αποτέλεσμα της αύξησης κατά 4,3% στους συνδρομητές συμβολαίου και κατά 2,1% στους πελάτες καρτοκινητής, θέτοντας το πλαίσιο για μελλοντικές βελτιώσεις.

H Telekom Romania Mobile κατέγραψε Προσαρμοσμένο EBITDA (AL) €4,8 εκατ. στο τρίμηνο, μειωμένο κατά €8,9 εκατ., αντανακλώντας την επίδραση από τις δραστηριότητες MVNO, καθώς και υψηλότερα κόστη ενέργειας, κατά περίπου €2 εκατ., λόγω άρσης της κρατικής ρύθμισης στις τιμές ενέργειας και ορισμένες προσαρμογές στα λειτουργικά έξοδα.

**ΓΕΓΟΝΟΤΑ ΤΡΙΜΗΝΟΥ ΤΡΙΜΗΝΟΥ**

**ΤΡΙΜΗΝΟΥ**

**Μέρισμα**

Στις 7 Ιουνίου 2023 η Τακτική Γενική Συνέλευση των Μετόχων της Εταιρείας, ενέκρινε τη διανομή μερίσματος συνολικού ποσού €250 εκατ. ή €0,5765 ανά μετοχή. Το τελικό μέρισμα €0,58878 προσαρμοσμένο στις ίδιες μετοχές που κατείχε η Εταιρεία την ημερομηνία αποκοπής του μερίσματος, καταβλήθηκε την 11 Ιουλίου 2023.

**Πρόγραμμα Απόκτησης Iδίων Μετοχών**

Από τον Μάρτιο 2023 ο ΟΤΕ υλοποιεί Πρόγραμμα Απόκτησης Ιδίων Μετοχών, σε υλοποίηση της Πολιτικής Αμοιβών των Μετόχων για το 2023. Kατά τη χρονική περίοδο από 01/03/2023 έως και 19/01/2024 το μέγιστο ποσό που αναμένεται να διατεθεί για αγορά ιδίων μετοχών, ανέρχεται περίπου σε €175 εκατ., συμπεριλαμβανομένων των σχετικών εξόδων. Κατά τη διάρκεια του Β’ τριμήνου η Εταιρεία απέκτησε 2.765.512 ίδιες μετοχές με μέση τιμή €13,95 ανά μετοχή, ενώ στις 30/06/2023 η Εταιρεία κατείχε συνολικά 9.040.594 ίδιες μετοχές, (συμπεριλαμβανομένων των ιδίων μετοχών που ακυρώθηκαν τον Ιούλιο του 2023).

Η Τακτική Γενική Συνέλευση των μετόχων της Εταιρείας, που πραγματοποιήθηκε την 7η Ιουνίου 2023, ενέκρινε την ακύρωση 7.417.049 ιδίων μετοχών. Η Εταιρεία απέκτησε αυτές τις μετοχές κατά την περίοδο από 3 Οκτωβρίου 2022 έως 30 Απριλίου 2023, με μέση τιμή αγοράς €14,69 ανά μετοχή. Κατόπιν ολοκλήρωσης των λοιπών νομικών και κανονιστικών διαδικασιών, οι παραπάνω ίδιες μετοχές ακυρώθηκαν και διαγράφηκαν από το Χρηματιστήριο Αθηνών (ΧΑ) στις 18 Ιουλίου 2023.

**Αποπληρωμή Ομολόγου στο πλαίσιο του Προγράμματος Έκδοσης Ομολόγων Μεσοπρόθεσμης Διάρκειας (GMTN) της OTE PLC**

Στις 8 Ιουνίου 2023 η OTE PLC αποπλήρωσε στη λήξη τους τα ομόλογα σταθερού επιτοκίου ύψους €150 εκατ. τα οποία είχαν εκδοθεί στο πλαίσιο του Προγράμματος Έκδοσης Ομολόγων Μεσοπρόθεσμης Διάρκειας.

**Έκδοση νέου ομολόγου**

Την 20 Ιουνίου 2023, η ΟΤΕ PLC εξέδωσε ομόλογο ποσού €80,0 εκατ. λήξεως Οκτωβρίου 2023, με απόδοση 3,701% ετησίως, το οποίο αναλήφθηκε πλήρως από την Deutsche Telekom AG. Τα έσοδα χρησιμοποιήθηκαν για τη μερική αναχρηματοδότηση του Ομολόγου ποσού €150,0 εκατ. της ΟΤΕ PLC λήξεως 8 Ιουνίου 2023.

**ΜΕΤΑΓΕΝΕΣΤΕΡΑ ΓΕΓΟΝΟΤΑ**

**ΤΡΙΜΗΝΟΥ**

**Αναβάθμιση πιστοληπτικής αξιολόγησης της ΟΤΕ Α.Ε. από την Standard & Poor's σε "ΒΒΒ+" με σταθερή προοπτική**

Την 19 Ιουλίου 2023, ο οίκος αξιολόγησης Standard & Poor's προχώρησε σε αναβάθμιση της πιστοληπτικής αξιολόγησης του ΟΤΕ από “BBB” σε "ΒΒΒ+" με σταθερή προοπτική. Σύμφωνα με τον οίκο αξιολόγησης, η εν λόγω κίνηση ακολούθησε α) την πρόσφατη αναβάθμιση της πιστοληπτικής αξιολόγησης στην μητρική εταιρεία του ΟΤΕ, Deutsche Telekom σε "ΒΒΒ+" και β) τους ισχυρούς χρηματοοικονομικούς δείκτες του ΟΤΕ, συμπεριλαμβανομένου του ισχυρού ισολογισμού και των ανθεκτικών ταμειακών ροών. Επιπρόσθετα, η πρόσφατη αναθεώρηση της προοπτικής της Ελλάδας σε θετική και η επιβεβαίωση της πιστοληπτικής αξιολόγησής της σε 'BB+', υποδεικνύουν συνεχή βελτίωση στο οικονομικό περιβάλλον του ΟΤΕ.

**Απορρόφηση της COSMOTE**

Την 13 Ιουλίου 2023 τα Διοικητικά Συμβούλια των Εταιρειών ΟΤΕ και COSMOTE αποφάσισαν την έναρξη της διαδικασίας συγχώνευσης με απορρόφηση της 100% θυγατρικής του ΟΤΕ “COSMOTE – ΚΙΝΗΤΕΣ ΤΗΛΕΠΙΚΟΙΝΩΝΙΕΣ ΜΟΝΟΠΡΟΣΩΠΗ ΑΝΩΝΥΜΟΣ ΕΤΑΙΡΕΙΑ” (“COSMOTE”). Η απορρόφηση δεν αναμένεται να έχει επίπτωση στα ενοποιημένα οικονομικά αποτελέσματα του Ομίλου, καθώς η Εταιρεία που πρόκειται να απορροφηθεί (COSMOTE) ενοποιείται πλήρως στις χρηματοοικονομικές καταστάσεις του Ομίλου. Η παραπάνω διαδικασία αναμένεται να ολοκληρωθεί τον Ιανουάριο του 2024.

**Πέμπτη, 3 Αυγούστου 2023**

5:00pm (EEST). 3:00pm (BST). 4:00pm (CEST). 10:00am (EDT)

 Ελλάδα +30 210 9460 800

Γερμανία +49 (0) 69 2222 4493

 Ηνωμένο Βασίλειο & Διεθνή + 44 (0) 203 059 5872

 ΗΠΑ +1 516 447 5632

 Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη

 της Τηλεδιάσκεψης.

**Λεπτομέρειες Τηλεδιάσκεψης**

 Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να

 εγγραφείτε μέσω σύνδεσης στο:

<https://87399.themediaframe.eu/links/otegroup230803.html>

Αν δυσκολεύεστε να συνδεθείτε μπορείτε να καλέσετε στο: + 30 210 9460803

**ΠΛΗΡΟΦΟΡΙΕΣ:**

|  |  |
| --- | --- |
| *Δ/ΝΣΗ EΞΑΓΟΡΩΝ, ΣΥΓΧΩΝΕΥΣΕΩΝ ΚΑΙ ΕΠΕΝΔΥΤΙΚΩΝ ΣΧΕΣΕΩΝ ΟΜΙΛΟΥ ΟΤΕ**Τηλ: 210-6118190**Fax: 210-6111030**Ε-mail:* *iroffice@ote.gr**,* *eboua@ote.gr* |  |

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν:**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 30ης Ιουνίου 2023 και της 31ης Δεκεμβρίου 2022.
3. Ενοποιημένη Κατάσταση Αποτελεσμάτων για το τρίμηνο που έληξε στις 30 Ιουνίου 2023 και συγκριτική με το 2022
4. Ενοποιημένη Κατάσταση Εσόδων για το τρίμηνο που έληξε στις 30 Ιουνίου 2023 και συγκριτική με το 2022
5. Ενοποιημένη Κατάσταση Ταμειακών Ροών για το τρίμηνο που έληξε στις 30 Ιουνίου 2023 και συγκριτική με το 2022
6. **ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (“ΕΔΜΑ”)**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά από τις χρηματοοικονομικές καταστάσεις του Ομίλου καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης**

Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα, καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.

1. **Έξοδα ή καταβολές σχετιζόμενα με λοιπά προγράμματα αναδιοργάνωσης**

Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.

1. **Καταβολές για αγορά φάσματος**

Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (“ΕΔΜΑ”)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού από το 2019 και μετά.

|  |  |  |
| --- | --- | --- |
| **Όμιλος - (Ευρώ εκατ.)** | **30/06/2023** | **30/06/2022** |
| Μακροπρόθεσμα δάνεια | 870,4  | 742,6  |
| Βραχυπρόθεσμο μέρος μακροπρόθεσμων δανείων | 23,1  | 397,6  |
| Βραχυπρόθεσμα δάνεια | 80,0  | 150,0  |
| Υποχρεώσεις από μισθώσεις (μακροπρόθεσμο μέρος) | 171,7  | 177,6  |
| Υποχρεώσεις από μισθώσεις (βραχυπρόθεσμο μέρος) | 63,5  | 70,7  |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 3,0  | 0,0  |
| Ταμειακά διαθέσιμα και ταμειακά ισοδύναμα | (821,1) | (1.001,1) |
| **Καθαρός Δανεισμός** | **390,6**  | **537,4**  |

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης EBITDA προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το προσαρμοσμένο EBITDA υπολογίζεται εξαιρώντας την επίδραση από τα [κόστη σχετιζόμενα με προγράμματα εθελούσιας αποχώρησης](#ΚΟΣΤΗΗΚΑΤΑΒΟΛΕΣΣΧΕΤΙΖΟΜΕΝΑ)  και τα λοιπά [έξοδα αναδιοργάνωσης.](#ΕΞΟΔΑΗΚΑΤΑΒΟΛΕΣΣΧΕΤΙΖΟΜΕΝΑ)
* Προσαρμοσμένο EBITDA μετά από μισθώσεις (AL): Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |
| --- | --- | --- | --- |
| **Όμιλος ΟΤΕ** | **ΟΜΙΛΟΣ** | **ΕΛΛΑΔΑ** | **ΡΟΥΜΑΝΙΑ** |
| **B’ Τρίμηνο** **2023**  | **Β’ Τρίμηνο** **2022** | **B’ Τρίμηνο** **2023**  | **Β’ Τρίμηνο** **2022** | **B’ Τρίμηνο** **2023**  | **Β’ Τρίμηνο** **2022** |
| Σύνολο Κύκλου εργασιών | 854,1 | 844,8 | 786,6 | 768,3 | 69,3 | 78,2 |
| Λοιπά λειτουργικά έσοδα | 2,3 | 1,6 | 1,3 | 1,5 | 1,0 | 0,1 |
| Σύνολο λειτουργικών εξόδων πριν από αποσβέσεις και απομειώσεις | (534,1) | (526,0) | (478,1) | (468,1) | (57,8) | (59,6) |
| **EBITDA** | **322,3** | **320,4** | **309,8** | **301,7** | **12,5** | **18,7** |
| ***Περιθώριο %*** | ***37,7%*** | ***37,9%*** | ***39,4%*** | ***39,3%*** | ***18,0%*** | ***23,9%*** |
| Κόστη σχετιζόμενα με προγράμματα εθελούσιας αποχώρησης | 26 | 32,6 | 25,6  | 32,5  | 0,4  | 0,1  |
| Έξοδα αναδιοργάνωσης  | 0,8 | 0,4 | -  | -  | 0,8  | 0,4  |
| **Προσαρμοσμένο EBITDA** | **349,1** | **353,4** | **335,4** | **334,2** | **13,7** | **19,2** |
| ***Περιθώριο %*** | ***40,9%*** | ***41,8%*** | ***42,6%*** | ***43,5%*** | ***19,8%*** | ***24,6%*** |
| Αποσβέσεις περιουσιακών στοιχείων με δικαίωμα χρήσης | (20,1) | (18,4) | (11,8) | (13,4) | (8,3) | (5,0) |
| Τόκοι επί των υποχρεώσεων από μισθώσεις | (2,2) | (2,2) | (1,6) | (1,7) | (0,6) | (0,5) |
| **Προσαρμοσμένο EBITDA μετά από μισθώσεις (AL)**  | **326,8** | **332,8** | **322,0** | **319,1** | **4,8** | **13,7** |
| ***Περιθώριο %***  | ***38,3%*** | ***39,4%*** | ***40,9%*** | ***41,5%*** | ***6,9%*** | ***17,5%*** |

|  |  |  |  |
| --- | --- | --- | --- |
| **Όμιλος ΟΤΕ** | **ΟΜΙΛΟΣ** | **ΕΛΛΑΔΑ** | **ΡΟΥΜΑΝΙΑ** |
| **Α’ Εξάμηνο** **2023**  | **Α’ Εξάμηνο** **2022** | **Α’ Εξάμηνο** **2023**  | **Α’ Εξάμηνο** **2022** | **Α’ Εξάμηνο** **2023**  | **Α’ Εξάμηνο** **2022** |
| Σύνολο Κύκλου εργασιών | 1.657,7 | 1.665,1 | 1.522,8 | 1.511,5 | 138,3 | 156,6 |
| Λοιπά λειτουργικά έσοδα | 4,2  | 6,7  | 2,9  | 5,8  | 1,3 | 0,9 |
| Σύνολο λειτουργικών εξόδων πριν από αποσβέσεις και απομειώσεις | (997,7) | (1.005,3) | (882,7) | (886,9) | (118,4) | (121,4) |
| **EBITDA** | **664,2** | **666,5** | **643,0** | **630,4** | **21,2** | **36,1** |
| ***Περιθώριο %*** | ***40,1%*** | ***40,0%*** | ***42,2%*** | ***41,7%*** | ***15,3%*** | ***23,1%*** |
| Κόστη σχετιζόμενα με προγράμματα εθελούσιας αποχώρησης | 26,6 | 32,7 | 26,2  | 32,5  | 0,4  | 0,2  |
| Έξοδα αναδιοργάνωσης  | 0,8 | 0,4 | -  | -  | 0,8  | 0,4  |
| **Προσαρμοσμένο EBITDA** | **691,6** | **699,6** | **669,2** | **662,9** | **22,4** | **36,7** |
| ***Περιθώριο %*** | ***41,7%*** | ***42,0%*** | ***43,9%*** | ***43,9%*** | ***16,2%*** | ***23,4%*** |
| Αποσβέσεις περιουσιακών στοιχείων με δικαίωμα χρήσης | (38,3) | (37,1) | (25,3) | (26,7) | (13,0) | (10,4) |
| Τόκοι επί των υποχρεώσεων από μισθώσεις | (4,5) | (4,4) | (3,4) | (3,5) | (1,1) | (0,9) |
| **Προσαρμοσμένο EBITDA μετά από μισθώσεις (AL)**  | **648,8** | **658,1** | **640,5** | **632,7** | **8,3** | **25,4** |
| ***Περιθώριο %***  | ***39,1%*** | ***39,5%*** | ***42,1%*** | ***41,9%*** | ***6,0%*** | ***16,2%*** |

**Επενδύσεις σε πάγια περιουσιακά στοιχεία και προσαρμοσμένες επενδύσεις σε πάγια περιουσιακά στοιχεία**

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις [καταβολές για αγορά φάσματος.](#ΚΑΤΑΒΟΛΕΣΓΙΑΑΓΟΡΑ)

|  |  |  |  |  |
| --- | --- | --- | --- | --- |
| **Όμιλος -(Ευρώ εκατ.)**  | **Β’τρίμηνο** **2023**  | **Β’τρίμηνο** **2022** | **Εξάμηνο 2023** | **Εξάμηνο 2022** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (166,7) | (169,0) | (246,6) | (262,0) |
| Καταβολές για αγορά φάσματος | - | 1,2 | -  | 1,2 |
| **Προσαρμοσμένες επενδύσεις σε πάγια περιουσιακά στοιχεία** | **(166,7)** | **(167,8)** | **(246,6)** | **(260,8)** |

**Ελεύθερες Ταμειακές Ροές- Ελεύθερες Ταμειακές Ροές μετά από μισθώσεις (AL)- Προσαρμοσμένες Ελεύθερες Ταμειακές Ροές μετά από μισθώσεις (AL)**

* Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.
* Οι Προσαρμοσμένες Ελεύθερες Ταμειακές Ροές μετά από μισθώσεις (AL) διευκολύνουν τη σύγκριση των ταμειακών ροών μεταξύ των εταιρειών της αγοράς τηλεπικοινωνιών και τις συζητήσεις με το επενδυτικό κοινό και τους οίκους πιστοληπτικής αξιολόγησης. Υπολογίζονται εξαιρώντας από τις Ελεύθερες Ταμειακές Ροές μετά από μισθώσεις (AL) [τις καταβολές για αγορά φάσματος,](#ΚΑΤΑΒΟΛΕΣΓΙΑΑΓΟΡΑ) [τις καταβολές προγραμμάτων εθελούσιας αποχώρησης](#ΚΟΣΤΗΗΚΑΤΑΒΟΛΕΣΣΧΕΤΙΖΟΜΕΝΑ) και [τις καταβολές εξόδων αναδιοργάνωσης.](#ΕΞΟΔΑΗΚΑΤΑΒΟΛΕΣΣΧΕΤΙΖΟΜΕΝΑ)

Οι Ελεύθερες Ταμειακές Ροές μετά από μισθώσεις (AL) και οι Προσαρμοσμένες Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |  |  |
| --- | --- | --- | --- | --- |
| **Όμιλος ΟΤΕ** | **Β’ Τρίμηνο** **2023** | **Β’ Τρίμηνο 2022** | **Εξάμηνο** **2023** | **Εξάμηνο** **2022** |
| Καθαρές ταμειακές εισροές από λειτουργικές δραστηριότητες | 331,2  | 344,3  | 654,3  | 679,8  |
| Αγορά ενσώματων και άυλων παγίων περιουσιακών στοιχείων | (166,7) | (169,0) | (246,6) | (262,0) |
| Πιστωτικοί τόκοι εισπραχθέντες | 3,3  | 0,5  | 5,3  | 0,9  |
| **Ελεύθερες Ταμειακές Ροές** | **167,8**  | **175,8**  | **413,0**  | **418,7**  |
| Αποπληρωμή υποχρεώσεων από μισθώσεις | (23,8) | (18,6) | (42,9) | (39,7) |
| **Ελεύθερες Ταμειακές Ροές μετά από μισθώσεις (AL)** | **144,0**  | **157,2**  | **370,1**  | **379,0**  |
| Καταβολές προγραμμάτων εθελούσιας αποχώρησης | 2,9  | 1,0  | 5,0  | 2,4  |
| Καταβολές εξόδων αναδιοργάνωσης  | 1,0  | 0,5  | 1,6  | 5,1  |
| Καταβολές για αγορά φάσματος | - | 1,2 | -  | 1,2  |
| **Προσαρμοσμένες Ελεύθερες Ταμειακές Ροές μετά από μισθώσεις (AL)** | **147,9**  | **159,9**  | **376,7**  | **387,7**  |

**Προσαρμοσμένα Καθαρά Κέρδη σε μετόχους της Εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2023 και την συγκρινόμενη περίοδο του 2022, έχει ληφθεί υπόψη η επίδραση από τα ακόλουθα: κόστη σχετιζόμενα με προγράμματα εθελούσιας αποχώρησης και έξοδα αναδιοργάνωσης.

|  |  |  |  |  |
| --- | --- | --- | --- | --- |
| **Όμιλος ΟΤΕ** | **Β’τρίμηνο** **2023** | **Β’τρίμηνο** **2022** | **Εξάμηνο 2023** | **Εξάμηνο 2022** |
| **Καθαρά κέρδη σε μετόχους της Εταιρείας από συνεχιζόμενες δραστηριότητες** | **111,9** | **106,8**  |  **247,2** | **236,2** |
| Κόστη σχετιζόμενα με προγράμματα εθελούσιας αποχώρησης | 20,3 | 25,4 | 20,8 | 25,5 |
| Έξοδα αναδιοργάνωσης  | 0,8 | 0,3 | 0,8 | 0,3 |
| **Προσαρμοσμένα Καθαρά κέρδη σε μετόχους της Εταιρείας** | **133,0** | **132,5** | **268,8** | **262,0** |

**ΙΙ. ΚΑΤΑΣΤΑΣΗ ΧΡHΜΑΤΟΟΙΚΟΝΟΜΙΚΗΣ ΘΕΣΗΣ (ΕΝΟΠΟΙΗΜΕΝΗ)**

|  |  |
| --- | --- |
| **(Ευρώ εκατ.)** | **ΟΜΙΛΟΣ** |
| **30/06/2023** | **31/12/2022** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.135,0 | 2.081,1 |
| Περιουσιακά στοιχεία με δικαίωμα χρήσης | 245,0 | 266,6 |
| Υπεραξία | 376,6 | 376,6 |
| Τηλεπικοινωνιακές άδειες | 280,1 | 296,1 |
| Λοιπά άυλα περιουσιακά στοιχεία | 298,2 | 335,1 |
| Συμμετοχές | 0,1 | 0,1 |
| Δάνεια σε ασφαλιστικά ταμεία | 62,7 | 64,7 |
| Αναβαλλόμενες φορολογικές απαιτήσεις | 183,3 | 178,2 |
| Κόστος συμβάσεων | 30,6 | 30,2 |
| Λοιπά μη κυκλοφορούντα περιουσιακά στοιχεία | 74,0 | 75,3 |
| **Σύνολο μη κυκλοφορούντων περιουσιακών στοιχείων** | **3.685,6** | **3.704,0** |
|  |  |  |
| **Κυκλοφορούντα περιουσιακά στοιχεία** |  |  |
| Αποθέματα | 52,8 | 54,0 |
| Πελάτες | 509,6 | 471,2 |
| Λοιπά χρηματοοικονομικά περιουσιακά στοιχεία | 5,5 | 4,8 |
| Συμβατικά περιουσιακά στοιχεία  | 57,7 | 49,6 |
| Λοιπά κυκλοφορούντα περιουσιακά στοιχεία | 125,4 | 123,7 |
| Δεσμευμένα ταμειακά διαθέσιμα | 1,9 | 1,8 |
| Ταμειακά διαθέσιμα και ταμειακά ισοδύναμα | 821,1 | 590,1 |
| **Σύνολο κυκλοφορούντων περιουσιακών στοιχείων** | **1.574,0** | **1.295,2** |
| **ΣΥΝΟΛΟ ΠΕΡΙΟΥΣΙΑΚΩΝ ΣΤΟΙΧΕΙΩΝ** | **5.259,6** | **4.999,2** |

|  |  |
| --- | --- |
| **(Ευρώ εκατ.)** | **ΟΜΙΛΟΣ** |
| **30/06/2023** | **31/12/2022** |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  |  |
| **Ίδια κεφάλαια που αναλογούν στους μετόχους της εταιρείας**  |  |  |
| Μετοχικό κεφάλαιο |  1.227,3  |  1.227,3  |
| Αποθεματικό υπέρ το άρτιο  |  439,0  |  438,9  |
| Ίδιες μετοχές  |  (132,7) |  (73,5) |
| Τακτικό αποθεματικό |  440,7  |  440,7  |
| Συναλλαγματικές διαφορές και λοιπά αποθεματικά |  (141,5) |  (138,8) |
| Μεταβολές σε ποσοστά μη ελεγχουσών συμμετοχών |  (3.314,1) |  (3.314,1) |
| Υπόλοιπο κερδών εις νέο |  3.265,1  |  3.267,9  |
| **Σύνολο ιδίων κεφαλαίων που αναλογούν στουςμετόχους της Εταιρείας**  | **1.783,8** | **1.848,4** |
| Μη ελέγχουσες συμμετοχές | 0,5 | 0,5 |
| **Σύνολο ιδίων κεφαλαίων** | **1.784,3** | **1.848,9** |
|  |  |  |
| **Μακροπρόθεσμες υποχρεώσεις** |   |   |
| Μακροπρόθεσμα δάνεια | 870,4 | 881,5 |
| Πρόβλεψη αποζημίωσης προσωπικού λόγω εξόδου από την υπηρεσία | 91,3 | 96,7 |
| Πρόβλεψη για λογαριασμό νεότητας | 79,4 | 86,1 |
| Συμβατικές υποχρεώσεις | 40,5 | 40,8 |
| Υποχρεώσεις από μισθώσεις | 171,7 | 182,1 |
| Αναβαλλόμενες φορολογικές υποχρεώσεις | 0,3 | 0,4 |
| Λοιπές μακροπρόθεσμες υποχρεώσεις | 41,4 | 55,7 |
| **Σύνολο μακροπρόθεσμων υποχρεώσεων** | **1.295,0** | **1.343,3** |
|  |  |  |
| **Βραχυπρόθεσμες υποχρεώσεις** |   |   |
| Προμηθευτές  | 874,8 | 874,0 |
| Βραχυπρόθεσμα δάνεια | 80,0 | 150,0 |
| Βραχυπρόθεσμο μέρος μακροπρόθεσμων δανείων | 23,1 | 23,1 |
| Φόρος εισοδήματος  | 187,4 | 92,3 |
| Συμβατικές υποχρεώσεις | 155,8 | 136,1 |
| Υποχρεώσεις από μισθώσεις | 63,5 | 76,1 |
| Μερίσματα πληρωτέα | 252,2 | 2,4 |
| Λοιπές βραχυπρόθεσμες υποχρεώσεις | 543,5 | 453,0 |
| **Σύνολο βραχυπρόθεσμων υποχρεώσεων** | **2.180,3** | **1.807,0** |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** | **5.259,6** | **4.999,2** |

**ΙΙΙ. ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ (ΕΝΟΠΟΙΗΜΕΝΗ)(“ΕΔΜΑ”)**

|  |  |  |  |  |
| --- | --- | --- | --- | --- |
| **(Ευρώ εκατ.)** |  |  |  |  |
| **Β’τρίμηνο** **2023**  | **Β’τρίμηνο** **2022** | **+/-%** | **Εξάμηνο** **2023** | **Εξάμηνο****2022** | **+/- %** |
|  |  |  |  |  |  |  |
| **Σύνολο κύκλου εργασιών** | **854,1**  | **844,8**  | **+1,1%** | **1.657,7**  | **1.665,1**  | **-0,4%** |
|  |   |   |   |  |  |  |
| **Λοιπά λειτουργικά έσοδα** | **2,3**  | **1,6**  | **+43,8%** | **4,2**  | **6,7**  | **-37,3%** |
|  |   |   |   |  |  |  |
| **Λειτουργικά έξοδα** |   |   |   |  |  |  |
| Έξοδα διασύνδεσης και περιαγωγής | (113,4) | (109,1) | +3,9% | (199,8) | (214,8) | -7,0% |
| Πρόβλεψη για αναμενόμενες πιστωτικές ζημιές | (9,9) | (13,1) | -24,4% | (18,9) | (26,1) | -27,6% |
| Αποδοχές προσωπικού | (108,3) | (119,7) | -9,5% | (218,1) | (232,8) | -6,3% |
| Κόστη σχετιζόμενα με προγράμματα εθελουσίας αποχώρησης | (26,0) | (32,6) | -20,2% | (26,6) | (32,7) | -18,7% |
| Έξοδα εμπορικών προμηθειών | (21,8) | (20,9) | +4,3% | (42,8) | (40,7) | +5,2% |
| Κόστος εμπορευμάτων | (78,1) | (79,2) | -1,4% | (157,7) | (153,6) | +2,7% |
| Έξοδα συντήρησης και επισκευών | (21,1) | (18,9) | +11,6% | (39,3) | (39,2) | +0,3% |
| Έξοδα προώθησης | (16,1) | (17,4) | -7,5% | (30,3) | (29,9) | +1,3% |
| Λοιπά λειτουργικά έξοδα | (139,4) | (115,1) | +21,1% | (264,2) | (235,5) | +12,2% |
| **Σύνολο λειτουργικών εξόδων πριν από αποσβέσεις και απομειώσεις** | **(534,1)** | **(526,0)** | **+1,5%** | **(997,7)** | **(1.005,3)** | **-0,8%** |
|  |   |   |   |   |   |   |
| **Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων** | **322,3**  | **320,4**  | **+0,6%** | **664,2**  | **666,5**  | **-0,3%** |
| Αποσβέσεις και απομειώσεις | (171,1) | (169,9) | +0,7% | (331,8) | (336,8) | -1,5% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **151,2**  | **150,5**  | **+0,5%** | **332,4**  | **329,7**  | **+0,8%** |
|  |  |  |  |  |  |  |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |  |  |  |
| Χρεωστικοί τόκοι και συναφή έξοδα | (8,6) | (8,7) | -1,1% | (16,5) | (16,9) | -2,4% |
| Πιστωτικοί τόκοι | 3,3  | 0,5  | - | 5,3  | 0,9  | - |
| Συναλλαγματικές διαφορές. καθαρές | 1,7  | 2,1  | -19,0% | 1,9  | 2,5  | -24,0% |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | 0,4  | (0,3) | - | 0,6  | (0,3) | - |
| **Συνολικές ( ζημιές) από χρηματοοικονομικές και επενδυτικές δραστηριότητες** | **(3,2)** | **(6,4)** | **-50,0%** | **(8,7)** | **(13,8)** | **-37,0%** |
|  |  |  |  |  |  |  |
| **Κέρδη προ φόρων** | **148,0**  | **144,1**  | **+2,7%** | **323,7**  | **315,9**  | **+2,5%** |
| Φόρος εισοδήματος  | (36,1) | (37,3) | -3,2% | (76,5) | (79,6) | -3,9% |
|  |  |  |  |  |  |  |
| **Κέρδη χρήσης** | **111,9**  | **106,8**  | **4,8%** | **247,2**  | **236,3**  | **+4,6%** |
| Κατανεμόμενα σε: |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **Μετόχους της Εταιρείας** | **111,9** | **106,8** | **+4,8%** | **247,2** | **236,2** | **+4,7%** |
| **Μη ελέγχουσες συμμετοχές** | **-** | **-** | **-** | **-** | **0,1** | **-** |

1. **ΕΝΟΠΟΙΗΜΕΝΗ ΚΑΤΑΣΤΑΣΗ ΕΣΟΔΩΝ**

|  |  |  |  |  |
| --- | --- | --- | --- | --- |
| **(Ευρώ εκατ.)** |  |  |  |  |
| **Β’τρίμηνο** **2023**  | **Β’τρίμηνο** **2022** | **+/-%** | **Εξάμηνο** **2023** | **Εξάμηνο** **2022** | **+/- %** |
|  |  |  |  |  |  |  |
| **Κύκλος εργασιών** |  |  |  |  |  |  |
| **Σταθερή τηλεφωνία:** |  |  |  |  |  |  |
| Έσοδα λιανικής | 227,6  | 236,3  | -3,7% | 456,8  | 475,9  | -4,0% |
| Έσοδα χονδρικής | 148,9  | 145,9  | +2,1% | 273,7  | 289,5  | -5,5% |
| Λοιπά έσοδα | 86,1  | 72,9  | +18,1% | 160,8  | 139,7  | +15,1% |
| **Σύνολο εσόδων σταθερής τηλεφωνίας** | **462,6**  | **455,1**  | **+1,6%** | **891,3**  | **905,1**  | **-1,5%** |
| **Κινητή τηλεφωνία:** |  |  |  |  |  |  |
| Έσοδα υπηρεσιών | 294,5  | 292,8  | +0,6% | 577,8  | 574,5  | +0,6% |
| Έσοδα πώλησης συσκευών | 68,1  | 66,2  | +2,9% | 134,1  | 124,0  | +8,1% |
| Λοιπά έσοδα | 4,0  | 8,4  | -52,4% | 7,7  | 19,2  | -59,9% |
| **Σύνολο εσόδων κινητής τηλεφωνίας** | **366,6**  | **367,4**  | **-0,2%** | **719,6**  | **717,7**  | **+0,3%** |
|  |   |   |   |   |   |   |
| **Λοιπά έσοδα** | **24,9**  | **22,3**  | **+11,7%** | **46,8**  | **42,3**  | **+10,6%** |
|  |   |   |   |   |   |   |
| **Σύνολο κύκλου εργασιών** | **854,1**  | **844,8**  | **+1,1%** | **1.657,7**  | **1.665,1**  | **-0,4%** |

1. **ΚΑΤΑΣΤΑΣΕΙΣ ΤΑΜΕΙΑΚΩΝ ΡΟΩΝ**

|  |  |  |  |  |  |  |
| --- | --- | --- | --- | --- | --- | --- |
| **(Ευρώ εκατ.)** | **Β’τρίμηνο** **2023** | **Β’τρίμηνο** **2022** | **+/-%** | **Εξάμηνο** **2023** | **Εξάμηνο** **2022** | **+/-%** |
| **Ταμειακές ροές από λειτουργικές δραστηριότητες** |  |  |  |  |  |  |
| Κέρδη προ φόρων | 148,0  | 144,1  | +2,7% | 323,7  | 315,9  | +2,5% |
| Προσαρμογές για: |   |   |   |  |  |  |
|  Αποσβέσεις και απομειώσεις | 171,1  | 169,9  | +0,7% | 331,8  | 336,8  | -1,5% |
| Κόστη σχετιζόμενα με προγράμματα εθελούσιας αποχώρησης | 26,0  | 32,6  | -20,2% | 26,6  | 32,7  | -18,7% |
|  Πρόβλεψη για αποζημίωση προσωπικού | 0,4  | 1,0  | -60,0% | (3,8) | 2,0  | - |
|  Πρόβλεψη για λογαριασμό νεότητας | (2,6) | 0,3  | - | (2,4) | 0,6  | - |
|  Συναλλαγματικές διαφορές. καθαρές | (1,7) | (2,1) | -19,0% | (1,9) | (2,5) | -24,0% |
|  Πιστωτικοί τόκοι | (3,3) | (0,5) | - | (5,3) | (0,9) | - |
|  (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | (0,4) | 0,3  | - | (0,6) | 0,3  | - |
|  Χρεωστικοί τόκοι και συναφή έξοδα | 8,6  | 8,7  | -1,1% | 16,5  | 16,9  | -2,4% |
| ***Προσαρμογές για μεταβολές λογαριασμών κεφαλαίου κίνησης:*** | ***(1,4)*** | ***1,3***  | ***-*** | ***(22,1)*** | ***(1,8)*** | ***-*** |
|  *Μείωση / (αύξηση) αποθεμάτων* | *6,9*  | *0,2*  | *-* | *1,2*  | *(7,8)* | *-115,4%* |
|  *Μείωση / (αύξηση) απαιτήσεων* | *(37,6)* | *(27,0)* | *+39,3%* | *(47,4)* | *(18,6)* | *+154,8%* |
|  *(Μείωση) / αύξηση υποχρεώσεων (πλην δανεισμού)* | *29,3*  | *28,1*  | *+4,3%* | *24,1*  | *24,6*  | *-2,0%* |
| Καταβολές προγραμμάτων εθελούσιας αποχώρησης | (2,9) | (1,0) | +190,0% | (5,0) | (2,4) | +108,3% |
| Καταβολές αποζημίωσης προσωπικού και λογαριασμού νεότητας. εκτός εισφορών εργαζομένων | (2,8) | (2,1) | +33,3% | (4,6) | (4,1) | +12,2% |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (4,5) | (3,1) | +45,2% | (8,6) | (6,3) | +36,5% |
| Τόκοι μισθώσεων καταβεβλημένοι | (2,2) | (2,2) | 0,0% | (4,5) | (4,4) | +2,3% |
| Φόρος εισοδήματος (καταβεβλημένος)/εισπρακτέος | (1,1) | (2,9) | -62,1% | 14,5  | (3,0) | - |
| **Καθαρές ταμειακές εισροές από λειτουργικές δραστηριότητες** | **331,2**  | **344,3**  | **-3,8%** | **654,3**  | **679,8**  | **-3,8%** |
| **Ταμειακές ροές από επενδυτικές δραστηριότητες** |   |   |   |  |  |  |
| Πώληση ή λήξη χρηματοοικονομικών περιουσιακών στοιχείων | -  | -  | - | -  | 0,7  | -100,0% |
| Αγορά χρηματοοικονομικών περιουσιακών στοιχείων | (0,1) | (0,3) | -66,7% | (0,7) | (0,4) | +75,0% |
| Πληρωμές από πωλήσεις θυγατρικών/ συμμετοχών | -  | (0,4) | - | -  | (0,4) | - |
| Αποπληρωμές εισπρακτέων δανείων | 1,8  | 1,8  | 0,0% | 3,6  | 3,6  | 0,0% |
| Αγορά ενσώματων και άυλων παγίων περιουσιακών στοιχείων | (166,7) | (169,0) | -1,4% | (246,6) | (262,0) | -5,9% |
| Κίνηση δεσμευμένων ταμειακών διαθεσίμων | (0,1) | 0,1  | - | (0,1) | 0,1  | - |
| Πιστωτικοί τόκοι εισπραχθέντες | 3,3  | 0,5  | - | 5,3  | 0,9  | - |
| **Καθαρές ταμειακές (εκροές) από επενδυτικές δραστηριότητες** | **(161,8)** | **(167,3)** | **-3,3%** | **(238,5)** | **(257,5)** | **-7,4%** |
| **Ταμειακές ροές από χρηματοδοτικές δραστηριότητες** |   |   |   |  |  |  |
| Απόκτηση ιδίων μετοχών | (39,1) | (79,6) | -50,9% | (59,1) | (150,7) | -60,8% |
| Εισπράξεις από χορηγούμενα και εκδοθέντα δάνεια | 80,0  | 150,0  | -46,7% | 80,0  | 150,0  | -46,7% |
| Εξοφλήσεις δανείων | (150,0) | -  | - | (161,5) | (11,5) | - |
| Αποπληρωμή υποχρεώσεων από μισθώσεις | (23,8) | (18,6) | +28,0% | (42,9) | (39,7) | +8,1% |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 0,5  | -  | - | (1,0) | -  | - |
| Μερίσματα πληρωθέντα σε μετόχους της Εταιρείας | (0,2) | -  | - | (0,2) | (0,1) | +100,0% |
| **Καθαρές ταμειακές (εκροές) από χρηματοδοτικές δραστηριότητες** | **(132,6)** | **51,8**  | **-** | **(184,7)** | **(52,0)** | **-** |
| **Καθαρή αύξηση ταμειακών διαθεσίμων και ταμειακών ισοδυνάμων** | **36,8**  | **228,8**  | **-83,9%** | **231,1**  | **370,3**  | **-37,6%** |
| **Ταμειακά διαθέσιμα και ταμειακά ισοδύναμα έναρξης περιόδου** | **784,3**  | **772,3**  | **+1,6%** | **590,1**  | **630,7**  | **-6,4%** |
| Συναλλαγματικές διαφορές στα διαθέσιμα | -  | -  | - | (0,1) | 0,1  | -200,0% |
| **Ταμειακά διαθέσιμα και ταμειακά ισοδύναμα λήξης περιόδου** | **821,1**  | **1.001,1**  | **-18,0%** | **821,1**  | **1.001,1**  | **-18,0%** |